Эйнар

**Эйнар** (*Эйнэр*, *Энар*), **Айнар** — мужчынскае імя.

## Паходжаньне

Агенар, Эйнэр, Эйнар або Айнар, пазьней Энар (Agenar, Einher, Einar, Ainar, Enar) — імя германскага паходжаньня. Іменная аснова -эйх- (-эй-) / эйн- (айн-) (імёны ліцьвінаў Эйгерд, Эйман, Эймунт; германскія імёны Eygerd, Eimann, Eymunt) паходзіць ад гоцкага agi 'лязо, булат, меч', а аснова -гер- (-ер-) (імёны ліцьвінаў Герман, Гунтэр, Кіндэр; германскія імёны Herman, Gunter, Kinder) — ад гоцкага harjis, германскага heri 'войска, загон' або гоцкага hairus, германскага heru 'меч'.

Паводле менскага дасьледніка Алёхны Дайліды, які разьвівае ўсходнегерманскую этымалёгію імёнаў літоўскіх князёў і баяраў, імя Эйнар складаецца з асноваў -эйх- (-эй-) і -нар- (-нор-) (імёны ліцьвінаў Нарэла, Нарвід, Нарымунт; германскія імёны Narelo, Norvid, Normunt), якая паходзіць ад гоцкага nasjan 'захоўваць, ратаваць'. Такім парадкам, імя Эйнар азначае «захаванае лязо».

У Польшчы ў 1770 годзе адзначалася прозьвішча Ejnerowicz.

У Прусіі бытавала прозьвішча Eigner, у тым ліку ў ваколіцах Мэмэлю.

Варыянты імя ў гістарычных крыніцах: *Eynur, [[Эйвільд|Eywild]], Eynuren bruder* (26 траўня 1390 году); *Геинур* (1413—1424 гады); *Еинару чоловекъ у [[Крожы|Крожах]]* (1440—1492 гады); *Саку Еинаровичу два чоловеки* (9 лістапада 1449 году); *domino Bogdano Oynarowicz* (8 сакавіка 1485 году); *бояре [[Неманойці|немоноитские]]… Наць Аинарович* (26 верасьня 1495 году); *земли пустовских в [[Доўгі|Довкговскомъ]] повете, на имя Аинаровскую* (17 лістапада 1507 году); *людеи… Митко Вяткович Аинаривичи* (2 студзеня 1512 году); *имене отчинное держали у [[Гайна (вёска)|Аинском]] повете на имя Аинаровичи* (3 сакавіка 1514 году); *Петраш Еинаровичъ* (1528 год); *Петръ и з братею Оинаровичи* (1 ліпеня 1542 году); *Миколай Гришковичъ з Ейнаровичъ… Юрьи Ейнаровичъ з села з Ейнаровичъ*, *Петръ Юръевичъ з Ойнаровичъ*, *з именья Айнаровского* (1567 год); *ludźmi Eynarowiczami* (25 студзеня 1602 году); *Pan Jan Eynarowicz… s panią Wojciechową Eynarowiczową*, *Pan Jeronim Eynarowicz* (1621 год); *Piotr Jan Enorowicz* (1663 год); *Hieronim Eynerowicz*, *Jan Eynarowicz* (1690 год); *Eynarowicze… Eynary… Oynarowicze* (1744 год).

## Носьбіты
* Эйнар — літоўскі баярын з Крожаў, які ў 1390 годзе разам з братам Эйвільдам засьведчыў умову з Тэўтонскім ордэнам
* Эйнар — літоўскі баярын, які атрымаў наданьне ад вялікага князя Казімера
* Сак Эйнаравіч — літоўскі баярын, які ўпамінаецца ў 1449 годзе
* Пятраш Эйнаравіч — лейпунскі баярын, які ўпамінаецца ў попісе войска Вялікага Княства Літоўскага 1528 году
* Пётар Айнаравіч — жыхар Жамойцкага староства, які ўпамінаецца ў 1537—1538 гадох
* Адам Эйнаровіч — віленскі ўраднік, які ўпамінаецца ў 1663—1667 гадох
* Станіслаў Эйнаровіч Сурын — дзяржаўны дзяяч Вялікага Княства Літоўскага, абозны амсьціслаўскі ў 1702 годзе
* Антоні, Пётар і Самуэль Эйнаровічы — шляхцічы Менскага ваяводзтва, якія ўпамінаюцца ў 1787 годзе
* Самуэль Эйнаровіч — дзяржаўны дзяяч Вялікага Княства Літоўскага, пісар земскі берасьцейскі ў 1792—1794 гадох
* Эйнар Ёнсан (1874—1954) — ісьляндзкі скульптар
* Эйнар Карасан (нар. 1955) — ісьляндзкі пісьменьнік
* Уле Эйнар Б’ёрндален (нар. 1974) — нарвэскі біятляніст і лыжнік, найбольш тытуляваны біятляніст у гісторыі Алімпійскіх гульняў

Эйнаровічы (Ejnarowicz) — прыгонныя зь вёскі Варашылкаў, якія ўпамінаюцца ў XIX стагодзьдзі.

Эйнаровічы гербу Бялыня — літоўскі шляхецкі род зь Вільні.

Эйнаровічы (Ejnarowicz) гербу Дзялоша — літоўскі шляхецкі род з Троцкага павету.

Эйнэр (Ejner) — прозьвішча, зафіксаванае ў XIX стагодзьдзі ў ваколіцах Сувалкаў.

На 1906 год існаваў фальварак Енараўка (Енароўка) у Невельскім павеце Віцебскай губэрні.

На гістарычнай Меншчыне існуе вёска Айнаравічы, на гістарычнай Троччыне — Эйнаравічы.

## Глядзіце таксама
* Эйна
* Геры

## Крыніцы

## Літаратура
* 

Катэгорыя:Мужчынскія імёны